Hour of Penance
Hour of Penance je talijanski tehnički death metal bend osnovan 1999. godine u Rimu.

Povijest 

Nakon objavljivanja prvog demo albuma, te nastupa na Deathfestu u Göteborgu, potpisuju za španjolsku izdavačku kuću Xtreem Music, pod kojom objavljuju svoj prvi studijski album Disturbance 2003. godine. Nakon par promjena u postavi, kreću na veliku europsku turneju, nakon koje se vraćaju u studio te 2005. objavljuju drugi studijski album Pageantry for Martyrs, u sklopu čije promotivne turneje su nastupali sa sastavima Krisiun, Napalm Death i Sinister. U prosincu 2006. dolazi novi pjevač Francesco Paoli (koji kasnije postaje bubnjar sastava Fleshgod Apocalypse), te 2008. objavljuju svoj treći studijski album The Vile Conception, ovaj put pod izdavačkom kućom Unique Leader. Svoj četvrti studijski album Paradogma objavili su 2010. godine, nakon kojeg Paoli napušta sastav, te ga zamjenjuje Paolo Pieri. U ožujku 2012. objavljuju peti studijski album Sedition, s kojeg je objavljen video za pjesmu "Sedition Through Scorn". 

Svoj šesti, najnoviji studijski album Regicide objavili su svibnju 2014. Gitarist Paolo Pieri za album je izjavio: "Regicide se bavi temama o uništenju i ubijanju kralja - bili to vlastiti strahovi, predrasude ili dogme koje gradimo oko sebe kako bi se nosili sa stvarnošću. Samo otpuštanjem tih iluzija i rušenjem zidova neznanja i straha koje stvaraju društvo, religija te svaka disfunkcionalna vlast s kojima se susrećemo u životu, možemo početi iznova graditi vlastiti put kao slobodni ljudi koji nemaju potrebe za kraljem." Snimili su i videospot za pjesmu "Reforging the Crowns". Imaju više od 200 nastupa diljem svijeta, te su među ostalim svirali sa bendovima Behemoth, Skeletonwitch, Cannibal Corpse, The Black Dahlia Murder, Devildriver, Psycroptic, Deicide, Belphegor i Nile. Postava je često puta mijenjana, te je trenutačno najdugoviječniji član gitarist Giulio Moschini koji se pridružio sastavu 2004. godine.

Stil 

Hour of Penance sviraju relativno kompleksni death metal, više fokusiran na brutalnost i brzinu (brutal death metal). Pjesma "Apothesis" sa albuma Paradogma sadrži elemente progresivnog metala, što je iznimka od ostalih pjesmi. Kao glazbene uzore gitarist Giulio Moschini navodi sastave Morbid Angel, Hate Eternal, Cannibal Corpse, Suffocation i Nile, te posebice Sepulturin album Beneath the Remains.

Većina tekstova njihovih pjesama je o kritici religije, te o političkim i filozofskim temama. Na albumu The Vile Conception nalazi se citat iz Hobbesove knjige Levijatan: Strah od nevidljive sile izmišljene u svijesti ili zamišljene iz javno dopuštenih priča jest religija. Ime njihovog petog albuma Paradogma složenica je grčkih riječi para i dogma što bi se moglo prevesti kao "protiv dogma".

Članovi sastava 

Sadašnja postava
Giulio Moschini - gitara (2004.-)
Paolo Pieri - vokal, gitara (2010.-) 
Marco Mastrobuono - bas gitara (2013.-)
Davide Billia - bubnjevi (2015.-)

Bivši članovi
Francesco DeHonestis - gitara (1994.-2004.)
Stefano Morabito - gitara (2009.-2010.)
Mauro Mercurio - bubnjevi (1999.-2010.)
Enrico Schettino - gitara (1999.-2006., 2009.)
Mike Viti - vokal, bas gitara (1999.-2004.)
Alex Manco - vokal (2004.-2006.)
Francesco Paoli - vokal (2006.-2010.) 
Simone Piras - bubnjevi (2010.-2012.)
Silvano Leone - bas gitara (2006.-2013.)
James Payne - bubnjevi (2012.-2014.)

Diskografija

Studijski albumi
Disturbance (2003.)
Pageantry for Martyrs (2005.)
The Vile Conception (2008.)
Paradogma (2010.)
Sedition (2012.)
Regicide (2014.)

Izvori

Vanjske poveznice
Službena stranica

Italijanske heavy metal grupe
Death metal grupe